Prelungirea stării de alertă cu încă 30 de zile se decide azi. Oamenii sunt obligați să poarte, în continuare, masca.
Guvernul decide azi prelungirea stării de alertă, cu alte 30 de zile. Vom fi în stare de alertă până cel puţin la jumătatea lunii august. Măsura vine la pachet cu obligaţia de a continua să purtăm mască.
Guvernul se reuneşte în această după-amiază, în şedinţă extraordinară, pentru a decide prelungirea stării de alertă, cu încă 30 de zile.Actuala stare de alertă urmează să expire joi noapte, la ora 00:00, astfel că noua prelungire se va aplica de vineri, 17 iulie.Prelungirea stării de alertă vine la pachet cu obligaţia de a purta mască în continuare în spaţiile publice închise, la locul de muncă şi în mijloacele de transport în comun.Dacă sperai să scapi de mască pe caniculă, să ştii că asta nu se va întâmpla chiar curând. Vom continua să fim în stare de alertă şi vom continua să purtăm mască de protecţie până pe 15 august, cel puţin.Legea 55/2020 stabileşte că portul măştii e obligatoriu pe toată perioada stării de alertă.Nelu Tătaru, ministrul Sănătăţii, ne-a anunţat că vom avea stare de alertă "atât cât va fi nevoie să fim în siguranţă".Marţi, Marcel Ciolacu a fost singurul invitat de la Ambasada Franţei care nu a purtat mască de protecţie. În luna mai, liderul social-democraţilor declara că nu poartă masca de protecţie pentru că are o deviaţie de sept.Ce părere au oamenii despre purtatul măștii de protecție"Mi-e cald, mi-e foarte cald", spune o fată."Nu e deloc plăcut, dar nu avem ce să facem", afirmă o altă fată."Foarte naşpa. Pur şi cumplu astea sunt restricţiile. Este foarte foarte foarte naşpa, nu pot să respir deloc. Absolut deloc", afirmă o tânără.